google/wiki40b huggingface dataset:
राज्यवर्धन

राज्यवर्धन अर्थ:
राज्यवर्धन यह शब्द दो शब्द मिलाकर बना है (राज्य + वर्धनम ) 
जिसका अर्थ है , हमेशा बढ़ने वाला राज्य
ऐतिहासिक कथाएँ
राज्यवर्धन थानेश्वर के शासक प्रभाकरवर्धन का ज्येष्ठ पुत्र था।इनका संबंध बैस सूर्यवंशी राजपूत से था। वह अपने भाई हर्षवर्धन और बहन राज्यश्री से बड़ा था। राज्यवर्धन हर्षवर्धन से चार वर्ष बड़ा था। तीनों बहन-भाइयों में अगाध प्रेम था। एक भीषण युद्ध के फलस्वरूप बंगाल के राजा शशांक द्वारा राज्यवर्धन का वध हुआ।राज्यवर्धन की बहन राज्यश्री का विवाह कन्नौज के मौखरि वंश के शासक गृहवर्मन से हुआ था।प्रभाकरवर्धन की मृत्यु के उपरान्त ही देवगुप्त का आक्रमण कन्नौज पर हुआ और एक भयंकर युद्ध प्रारम्भ हो गया।युद्ध में गृहवर्मन मालवा के राजा देवगुप्त के हाथों मारा गया और उसकी पत्नी राज्यश्री को बन्दी बनाकर कन्नौज के काराग़ार में डाल दिया गया।सूचना मिलते ही राज्यश्री के ज्येष्ठ अग्रज राज्यवर्धन ने अपनी बहन को काराग़ार से मुक्त कराने के लिए कन्नौज की ओर प्रस्थान किया।राज्यवर्धन ने मालवा के शासक देवगुप्त को पराजित करके मार डाला, किंतु वह स्वयं देवगुप्त के सहायक और बंगाल के शासक शशांक द्वारा मारा गया।इस समय राज्य में व्याप्त भारी उथल-पुथल से राज्यश्री काराग़ार से भाग निकली और उसने विन्ध्यांचल के जंगलों में शरण ली।बाद में राज्यवर्धन के उत्तराधिकारी सम्राट हर्षवर्धन ने राज्यश्री को विन्ध्यांचल के जंगलों में उस समय ढूँढ निकाला, जब वह निराश होकर चिता में प्रवेश करने ही वाली थी। हर्षवर्धन उसे कन्नौज वापस लौटा लाया और आजीवन उसको सम्मान दिया।
बाजेंगदोबा विधानसभा निर्वाचन क्षेत्र

बाजेंगदोबा विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक पोंगसांग मारक हैं।
बोर त्रिज्या

बोर त्रिज्या (Bohr radius) एक भौतिक नियतांक है जो अपनी सब से कम ऊर्जा वाली अवस्था में किसी हाइड्रोजन परमाणु में उसके नाभिक (न्यूक्लियस) और उसके इकलौते इलेक्ट्रॉन में होती है। इसका नाम प्रसिद्ध भौतिकविज्ञानी नील्स बोर (Niels Bohr) पर रखा गया था। इसका चिह्न a₀ है और इसका माप लगभग ५.३ × १०-११ मीटर है।
शहीद दिवस (भारत)

शहीद दिवस कैसे मनाते हैं-

शहीद दिवस के दिन भारत के राष्ट्रपति, उपराष्ट्रपति, प्रधान मंत्री आदि दिल्ली के राजघाट पर बापू की समाधि पर फूलों की माला चढ़ाकर व सैन्य बलों द्वारा सलामी देकर श्रद्धाजलि दी जाती है. इसके उपरांत राष्ट्रपित महात्मा गांधी और अन्य शहीदों की याद में 2 मिनट का मौन धारण किया जता है.
अम्बिकाप्रसाद दिव्य स्मृति प्रतिष्ठा पुरस्कार

अम्बिकाप्रसाद दिव्य स्मृति प्रतिष्ठा पुरस्कार (संक्षेप में दिव्य पुरस्कार) साठ महत्वपूर्ण ग्रंथों के सर्जक, यशस्वी उपन्यासकार, कवि, एवं चित्रकार, स्व.अम्बिका प्रसाद दिव्य की स्मृति में १९९७ से दिये जा रहे हैं। इसके लिए साहित्य की सभी विधाओं में, साहित्यिक पत्रिकाओं सहित दिव्य पुरस्कारों एवं दिव्य रजत अलंकरणों के लिए पुस्तकें आमेंत्रित की जाती हैं। उपन्यास विधा हेतु पाँच हजार, कहानी, कविता नाटक, व्यंग्य, पत्रकारिता एवं बाल साहित्य की पुस्तकों पर इक्कीस सौ रूपये के पुरस्कार प्रदान किये जाते हैं। साहित्यिक पत्रिकाओं सहित साहित्य की अन्य श्रेष्ठ कृतियों पर दिव्य रजत अलंकरण प्रदान किए जाते हैं। ये पुरस्कार साहित्य सदन -अखिल भारतीय अम्बिका प्रसाद दिव्य स्मृति समारोह द्वारा प्रदान किए जाते हैं।
लेस्ली उडविन

जीवनी

लेस्ली उडविन एक ब्रिटिश फिल्म निर्माता है। वह सावयों, इसराइल में १९५७ में पैदा हुई थीं। वह एक अभिनेत्री और निर्माता है। उनहोनें 'भारत की बेटी', 'पश्चिम पश्चिम है' एवं 'पूर्व पूर्व है' जैसी फिल्मों का निर्माण किया है, और विभिन्न फिल्मों में अभिनय भी किया है। वह लंदन, ब्रिटेन में रहती हैं।

लेस्ली के विचार

लेस्ली का कह्ना है कि इस वृत्तचित्र पर भारत में प्रतिबंध क्यों लगाया गया था, यह उनके सोच के बाहर था क्योंकि लेस्ली के हिसाब से यह वृत्तचित्र भारत को अपने ही देश की तसवीर दिखाता है। मेरी वृत्तचित्र का यह मकसद था की भारत के लोगों ने जैसे कदम इस बार उठाए थे, उस से अन्य लोग भी जागें एवं एक साथ अपने देश की बेहतरी की ओर बढें।
कान्साइ क्षेत्र

भूगोल

कान्साइ क्षेत्र एक सांस्कृतिक केंद्र और जापान का ऐतिहासिक दिल है, जिसमें देश का 11% भूमि क्षेत्र और 2010 के अनुसार 22,757,897 जनसंख्या हैं। ओसाका और क्योटो के शहरों के साथ ओसाका मैदान इस क्षेत्र का मूल रूप है, वहां कान्साइ क्षेत्र कोबो और हिमेजी की तरफ सेतो इनलैंड सागर के साथ पश्चिम में फैला हुआ है और पूर्व में जापान की सबसे बड़ी ताजे पानी की झील, बीवा शामिल है। उत्तर में, यह क्षेत्र जापान के सागर से, दक्षिण में केआई प्रायद्वीप और प्रशांत महासागर और पूर्व में इबुकी पहाड़ों और आईएसई खाड़ी से घिरा हुआ है।

इतिहास

कांसाई (関 西), किन्की (近畿), और किनाई (畿内) शब्द का बहुत गहरा इतिहास हैं, जोकि लगभग जापान देश के बराबर ही पुराना हैं। सातवीं और आठवीं शताब्दी के ऋत्सुर्यो सुधारों के एक हिस्से के रूप में, गोकिशिचिडो प्रणाली ने यामातो, यामाशिरो, कवाची, सेत्सु और इज़ुमी के प्रांतों की स्थापना की। किनाई और किन्की, दोनों का अर्थ "राजधानी के पड़ोस" है, इन प्रांतों को संदर्भित किया। सामान्य उपयोग में, किनाई अब ओसाका-कोबे-क्योटो (केहांशुंन) क्षेत्र, कांसाइ क्षेत्र का केंद्र है।
कान्साइ क्षेत्र, जापानी सभ्यता की शुरुआती दौर से मौजुदगी का दावा करता है। यह नार, सिल्क रोड पर सबसे पूर्वी बिंदु था, जो जापान की पहली स्थायी राजधानी का स्थल बन गया।
जापानी इतिहास में कान्साइ की अनूठी स्थिति, साथ ही युद्धों या प्राकृतिक आपदाओं से होने वाली क्षति की कमी के कारण जापान के किसी अन्य क्षेत्र की तुलना में यहां यूनेस्को के विश्व धरोहर स्थल अधिक है।
माइकोप्लाज्मा

छोटे आकार के प्लाज्मा को माइकोप्लाज्मा (microplasma) कहते हैं जिसका आकार १० मिलीमीटर के आसपास होता है। माइक्रोप्लाज्म को विभिन्न तापमान, दाब पर उत्पन्न किया जा सकता है और यह 'तापीय' या 'अतापीय' प्लाज्मा हो सकता है।
सेरियम जिंक

सेरियम जिंक एक अकार्बनिक यौगिक है।
काढ़ा

प्रकार

कषाय (क्वाथ) पांच प्रकार के होते हैं, जिन्हें सम्मिलित रूप से 'पंचकषाय' कहते हैं—
1. स्वरस
2. कल्क
3. क्वाथ
4. हिम
5. फांट
ये पांचों प्रकार के क्वाथ मधुर, अम्ल, कटु, तिक्त और कषाय रस वाले द्रव्यों से बनाए जाते हैं। स्वरस से कल्क, कल्क से क्वाथ, क्वाथ से हिम और हिम से फांट हल्का होता है। अर्थात् इनकी शक्ति (लाघव) क्रमशः घटते हुए क्रम में होती है।
चिंगहई-तिब्बत रेलमार्ग

चिंगहई-तिब्बत रेलमार्ग (चीनी: 青藏铁路, तिब्बती: མཚོ་བོད་ལྕགས་ལམ།) चीनी जनवादी गणराज्य में एक रेलमार्ग है जो चिंगहई प्रान्त में स्थित शिनिंग को तिब्बत की राजधानी ल्हासा से जोड़ता है। यह रेलमार्ग तिब्बत को शेष चीन से जोड़ने वाला पहला रेलमार्ग है, क्योंकि तिब्बत के बहुत ऊँचाई पर स्थित होने के कारण यहाँ किसी भी रेलमार्ग का निर्माण नहीं हो सका था। बीजिंग, चेंग्दू, चोंग्किंग, शिनिंग, शंघाई और लांझोउ से ल्हासा के लिए रेलगाड़ियों की सेवाएँ उपलब्ध हैं।
इस रेलमार्ग की कुल लम्बाई १,९५६ किमी है। शिनिंग से गोलमुड तक के ८१५ किमी लम्बे रेलमार्ग का निर्माण १९८४ तक पूरा हो चुका था। शेष १,१४२ किमी लम्बे भाग, जो गोलमुड से ल्हासा तक का है, का उद्घाटन १ जुलाई २००६ को पार्टी आम सचिव हू जिन्ताओ द्वारा किया गया था। यह रेलमार्ग तांगुला दर्रे से होकर भी गुजरता है जो ५,०७२ मीटर की ऊँचाई पर विश्व का सबसे ऊँचा रेलमार्ग है। तांगुला रेलवे स्टेशन जो ५,०६८ मीटर की ऊँचाई पर स्थित है विश्व का सबसे ऊँचा रेलवे स्टेशन है।
१,३३८ मीटर लम्बी फ़ेंघुओशन सुरंग ४,९०५ मीटर की ऊँचाई पर स्थित है और विश्व की सबसे ऊँची रेल सुरंग है। ४,०१० मीटर की ऊँचाई पर स्थित गुआंजियाओ सुरंग शिनिंग और गोलमुड के मध्य सबसे लम्बी सुरंग है और ३,३४५ मीटर की ऊँचाई पर स्थित यांग्बैजिंग सुरंग गोलमुड और ल्हासा के मध्य सबसे लम्बी सुरंग है। गोलमुड-ल्हासा अनुभाग का ९६० किमी या लगभग ८०% भाग ४,००० मीटर से अधिक की ऊँचाई पर है। कुल ६७५ पुल जिनकी लम्बाई १५९.८८ किमी है और ५५० किमी रेलमार्ग स्थाई-तुषार भूमि पर बिछाया गया है।

स्टेशन

इस रेलमार्ग पर गोलमुड से ल्हासा तक के स्टेशन इस प्रकार हैं:
गोलमुद - नान्शान्कोउ - गान्लोंग - नाचिताइ - यूझूफ़ेंग - शिआओनांचुआन - वांकुन - बुदोंग्कुआन - चुमाएर्हे - वुदाओलियांग - ज़िशुईहे - जिआंकेदोंग - रियाक्ची - तुओतुओहे - तोंग्तियान्हे - यान्शिपिंग - बुकियांगे - तांगुला -झाजियाज़ांग्बू - तुओजू - अम्दो - कुओनाहू - दिवूमा - गांग्ज़िउ - नाकू - तुओरू - गूलू - डैम्ज़ुंग - वूमातांग - दाकिओंगुओ - यांग्बाजिंग - मैज़ियांग- ल्हासा पश्चिम - ल्हासा
गोलमुड से ल्हासा उपभाग पर ४५ स्टेशन हैं जिनमें से ३८ पर कोई कार्यरत नहीं है और जिनकी निगरानी शिनिंग स्थित नियन्त्रण कक्ष से की जाती है। तेरह और स्टेशन योजनाधीन हैं।
कार्टूनिस्ट नीरद

बहुत कम ही लोग जानते होंगे कि कार्टूनिस्ट नीरद का पूरा नाम नीलकमल वर्मा 'नीरद' है। भारतीय कॉमिक जगत के सफल और लोकप्रिय कार्टूनिस्ट नीरद जी का जन्म १५ अगस्त १९६७ को हुआ। १०-११ साल की उम्र से ही इन्होंने कार्टूनिंग की शुरुआत कर दी थी और तब से अब तक देश भर की शीर्ष पत्र-पत्रिकाओं (चंपक, सुमन सौरभ आदि) के लिए कॉमिक स्ट्रिप और कार्टून्स तो बनाये ही, साथ ही डायमण्ड कॉमिक्स के तमाम लोकप्रिय चरित्रों (जैसे ताऊ जी, चाचा-भतीजा, लम्बू मोटू, राजन इक़बाल आदि) के ढेरों कॉमिक बुक्स के लिए रेखांकन भी किया।
शॉन टेट

अंतर्राष्ट्रीय क्रिकेट करियर

दाहिने हाथ के तेज गेंदबाज शॉन टेट ने अपने करियर की शुरुआत टेस्ट प्रारूप से की थी। उन्होंने अपना पहला मैच इंग्लैंड के खिलाफ नॉटिंघम में २५-२८ अगस्त २००५ को खेला गया था। इस मैच में २४ ओवर में ९७ रन देकर ३ विकेट लिए थे। जबकि आखिरी मुकाबला भारत के खिलाफ १६-१९ जनवरी २००८ को पर्थ में खेला था। उस मैच के बाद उन्हें कभी मौका नहीं मिला।
जबकि अगर एक दिवसीय अंतर्राष्ट्रीय क्रिकेट की बात करें तो टेट ने अपना डेब्यू मैच २ फरवरी २००७ में इंग्लैंड के खिलाफ सिडनी में खेला था और आखिरी मैच भारत के खिलाफ २४ मार्च २०११ को अहमदाबाद में।
वहीं ट्वेन्टी-२० अंतरराष्ट्रीय की बात करें तो न्यूजीलैंड के खिलाफ ११ दिसंबर २००७ को पर्थ में खेला था और आखिरी मैच भारत के खिलाफ सिडनी में २०१६ में खेला। इस तरह अपने पूरे करियर में टेट ने ३ टेस्ट, ३५ वनडे और २१ ट्वेन्टी-२० अंतर्राष्ट्रीय मैच खेले जिसमें क्रमशः ५, ६२ और २८ विकेट अपने नाम किए।
कक्काकुयिल (2001 फ़िल्म)

कक्काकुयिल मलयालम भाषा में बनी भारतीय हास्य फिल्म है, जिसका निर्देशन प्रियादर्शन ने किया था। इसमें मोहनलाल और मुकेश मुख्य किरदार में हैं। यह फिल्म हिन्दी में गोलमाल (2006), मराठी में घर-घर, तेलुगू में थप्पुकूडु पप्पुकूडु और तमिल में लंदन नाम से बनाई गई है।
विन्सेंट स्मिथ

विन्सेन्ट आर्थर स्मिथ (Vincent Arthur Smith, CIE, (1848–1920)) एक ब्रिटिश इतिहासकार थे। उन्होने भारत के इतिहास पर बहुत कुछ लिखा है। अनेक भारतीय इतिहासकारों ने उनके इतिहास-लेखन को 'पक्षपातपूर्ण' कहा है।
धूमिल

धूमिल का अर्थ होता है धूम्रमय।
मर्यादाकरण

विशेष व्यवस्था

विवाह संस्कार में देव पूजन, यज्ञ आदि से सम्बन्धित सभी व्यवस्थाएँ पहले से बनाकर रखनी चाहिए। सामूहिक विवाह हो, तो प्रत्येक जोड़े के हिसाब से प्रत्येक वेदी पर आवश्यक सामग्री रहनी चाहिए, कमर्काण्ड ठीक से होते चलें, इसके लिए प्रत्येक वेदी पर एक-एक जानकार व्यक्ति भी नियुक्त करना चाहिए। एक ही विवाह है, तो आचार्य स्वयं ही देख-रेख रख सकते हैं। सामान्य व्यवस्था के साथ जिन वस्तुओं की जरूरत विशेष कमर्काण्ड में पड़ती है, उन पर प्रारम्भ में दृष्टि डाल लेनी चाहिए। उसके सूत्र इस प्रकार हैं। वर सत्कार के लिए सामग्री के साथ एक थाली रहे, ताकि हाथ, पैर धोने की क्रिया में जल फैले नहीं। मधुपर्क पान के बाद हाथ धुलाकर उसे हटा दिया जाए। यज्ञोपवीत के लिए पीला रंगा हुआ यज्ञोपवीत एक जोड़ा रखा जाए। विवाह घोषणा के लिए वर-वधू पक्ष की पूरी जानकारी पहले से ही नोट कर ली जाए। वस्त्रोपहार तथा पुष्पोपहार के वस्त्र एवं मालाएँ तैयार रहें। कन्यादान में हाथ पीले करने की हल्दी, गुप्तदान के लिए गुँथा हुआ आटा (लगभग एक पाव) रखें। ग्रन्थिबन्धन के लिए हल्दी, पुष्प, अक्षत, दुर्वा और द्रव्य हों। शिलारोहण के लिए पत्थर की शिला या समतल पत्थर का एक टुकड़ा रखा जाए। हवन सामग्री के अतिरिक्त लाजा (धान की खीलें) रखनी चाहिए। ‍वर-वधू के पद प्रक्षालन के लिए परात या थाली रखे जाए। पहले से वातावरण ऐसा बनाना चाहिए कि संस्कार के समय वर और कन्या पक्ष के अधिक से अधिक परिजन, स्नेही उपस्थित रहें। सबके भाव संयोग से कमर्काण्ड के उद्देश्य में रचनात्मक सहयोग मिलता है। इसके लिए व्यक्तिगत और सामूहिक दोनों ही ढंग से आग्रह किए जा सकते हैं। विवाह के पूर्व यज्ञोपवीत संस्कार हो चुकता है। अविवाहितों को एक यज्ञोपवीत तथा विवाहितों को जोड़ा पहनाने का नियम है। यदि यज्ञोपवीत न हुआ हो, तो नया यज्ञोपवीत और हो गया हो, तो एक के स्थान पर जोड़ा पहनाने का संस्कार विधिवत् किया जाना चाहिए। ‍अच्छा हो कि जिस शुभ दिन को विवाह-संस्कार होना है, उस दिन प्रातःकाल यज्ञोपवीत धारण का क्रम व्यवस्थित ढंग से करा दिया जाए। विवाह-संस्कार के लिए सजे हुए वर के वस्त्र आदि उतरवाकर यज्ञोपवीत पहनाना अटपटा-सा लगता है। इसलिए उसको पहले ही पूरा कर लिया जाए। यदि वह सम्भव न हो, तो स्वागत के बाद यज्ञोपवीत धारण करा दिया जाता है। उसे वस्त्रों पर ही पहना देना चाहिए, जो संस्कार के बाद अन्दर कर लिया जाता है। जहाँ पारिवारिक स्तर के परम्परागत विवाह आयोजनों में मुख्य संस्कार से पूर्व द्वारचार (द्वार पूजा) की रस्म होती है, वहाँ यदि हो-हल्ला के वातावरण को संस्कार के उपयुक्त बनाना सम्भव लगे, तो स्वागत तथा वस्त्र एवं पुष्पोपहार वाले प्रकरण उस समय भी पूरे कराये जा सकते हैं ‍विशेष आसन पर बिठाकर वर का सत्कार किया जाए। फिर कन्या को बुलाकर परस्पर वस्त्र और पुष्पोपहार सम्पन्न कराये जाएँ। परम्परागत ढंग से दिये जाने वाले अभिनन्दन-पत्र आदि भी उसी अवसर पर दिये जा सकते हैं। इसके कमर्काण्ड का संकेत आगे किया गया है। ‍पारिवारिक स्तर पर सम्पनन किये जाने वाले विवाह संस्कारों के समय कई बार वर-कन्या पक्ष वाले किन्हीं लौकिक रीतियों के लिए आग्रह करते हैं। यदि ऐसा आग्रह है, तो पहले से नोट कर लेना-समझ लेना चाहिए। पारिवारिक स्तर पर विवाह-प्रकरणों में वरेच्छा, तिलक (शादी पक्की करना), हरिद्रा लेपन (हल्दी चढ़ाना) तथा द्वारपूजन आदि के आग्रह उभरते हैं। उन्हें संक्षेप में दिया जा रहा है, ताकि समयानुसार उनका निवार्ह किया जा सके। इसी संस्कार का एकादश चरण है मर्यादाकरण।

अगला कार्यक्रम

इससे अगला कार्यक्रम या चरण है पाणिग्रहण संस्कार।
क्रिकेट के कीर्तिमान

यह सूची क्रिकेट के कीर्तिमानों की है।
अधीर रंजन चौधरी

प्रारंभिक जीवन

चौधरी का जन्म 2 अप्रैल 1956 को निरंजन और सरोजा बाला चौधरी का जन्म पश्चिम बंगाल के मुर्शिदाबाद जिले के बेरहामपुर में हुआ था। उन्होंने बेरहामपुर में आईसी संस्थान में अध्ययन किया।

राजनीतिक कैरियर

चौधरी राजीव गांधी के प्रीमियर के दौरान भारतीय राष्ट्रीय कांग्रेस पार्टी में शामिल हो गए। 1991 में, उन्होंने नाबाग्राम निर्वाचन क्षेत्र से पश्चिम बंगाल विधान सभा चुनाव लड़ा। मतदान के दौरान, उनका भारतीय कम्युनिस्ट पार्टी (मार्क्सवादी) के 300 समर्थकों ने पीछा किया और उसके उम्मीदवार को बंधक बना लिया। चौधरी 1,401 वोटों के अंतर से हार गए। 1996 में, वह उसी निर्वाचन क्षेत्र से चुने गए थे।  चौधरी को 76,852 मत मिले और लगभग 20,329 मतों के अंतर से जीत हासिल की। 
चौधरी ने बेरहमपुर निर्वाचन क्षेत्र से 1999 का भारतीय आम चुनाव लड़ा। उन्होंने 95,391 वोटों  के अंतर से जीत हासिल की और अपने निकटतम प्रतिद्वंद्वी, क्रांतिकारी सोशलिस्ट पार्टी के मौजूदा सांसद प्रमोथेस मुखर्जी को हराया। उनकी सफलता के बाद, उन्हें मुर्शिदाबाद जिले का कांग्रेस अध्यक्ष बनाया गया। १९९९ से २००० के बीच, उन्होंने सूचना प्रौद्योगिकी, रेलवे कन्वेंशन समिति और समिति के सदस्य के रूप में कार्य किया, जो कि रेलवे के उपक्रमों को सामान्य राजस्व को देय लाभांश की दर की समीक्षा करने के लिए समिति के सदस्य थे। 2000 और 2004 के बीच, उन्होंने विदेश मंत्रालय की सलाहकार समिति के सदस्य के रूप में कार्य किया। २००३ में, चौधरी के नेतृत्व में, कांग्रेस पार्टी ने ३३ जिला परिषद सीटों में से २३,२६ पंचायत समितियों में से १३ और मुर्शिदाबाद में २५४ ग्राम सभाओं में से १४४ जीते।  In 2003, under Chowdhury's leadership, the Congress party won 23 out of 33 zilla parishad seats, 13 out of 26 panchayat samitis and 104 out of 254 village councils in Murshidabad. 
28 अक्टूबर 2012 को उन्हें प्रधानमंत्री मनमोहन सिंह के तहत केंद्रीय मंत्रालय में रेल राज्य मंत्री के रूप में शामिल किया गया। 
रेल राज्य मंत्री के रूप में कार्यभार संभालने के बाद, उन्होंने बोर्ड के सदस्यों के साथ सुरक्षा, समय की पाबंदी और यात्री सुविधाओं की समीक्षा की और यात्री सुविधा सुविधाओं की पर्याप्तता की जांच करने के लिए सियालदह, हावड़ा, बेहरामपुर आदि रेलवे स्टेशनों का निरीक्षण किया।
वे 10 फरवरी 2014 को पश्चिम बंगाल प्रदेश कांग्रेस के अध्यक्ष बने। 
जून 2019 में, उन्हें लोकसभा में कांग्रेस के नेता के रूप में चुना गया था। NDTV की एक रिपोर्ट के अनुसार, अधीर रंजन चौधरी को पार्टी द्वारा राहुल गांधी को समझाने में विफल रहने के बाद काम दिया गया था।

व्यक्तिगत जीवन

चौधरी ने 15 सितंबर 1987 को अर्पिता चौधरी (नी मजूमदार) से शादी की। उनकी इकलौती संतान, एक बेटी श्रेयशी की अक्टूबर 2006 में 18 साल की उम्र में उनके अपार्टमेंट की छत से गिरकर मौत हो गई। पुलिस को शक था कि यह मामला था आत्महत्या का। ९ जनवरी २०१९ को अर्पिता की मृत्यु हो गई। २०१ ९ के भारतीय आम चुनाव के हलफनामे में अधीर चौधरी ने घोषणा की कि उनकी शादी अतासी चट्टोपाध्याय चौधरी से हुई थी। मीडिया ने बताया कि अधीर ने अपनी बेटी को गोद लिया था।
अक्रूर

अक्रूर कृष्णकालीन एक यादववंशी मान्य व्यक्ति थे। ये सात्वत वंश में उत्पन्न वृष्णि के पौत्र थे। इनके पिता का नाम श्वफल्क था जिनके साथ काशी के राजा अपनी पुत्री गांदिनी का विवाह किया था। इन्हीं दोनों की संतान होने से अक्रूर श्वाफल्कि तथा गांदिनीनंदन के नाम से भी प्रसिद्ध थे। मथुरा के राजा कंस की सलाह पर बलराम तथा कृष्ण को वृन्दावन से मथुरा लाए (भागवत १०.४०)। स्यमंतक मणि से भी इनका बहुत संबंध था। अक्रूर तथा कृतवर्मा द्वारा प्रोत्साहित होने पर शतधन्वा ने कृष्ण के श्वसुर तथा सत्यभामा के पिता सत्राजित का वध कर दिया। फलतः क्रुद्ध होकर श्रीकृष्ण ने शतधन्वा को मिथिला तक पीछा कर मार डाला, पर मणि उसके पास नहीं निकली। वह मणि अक्रूर के ही पास थी जो डरकर द्वारिका से बाहर चले गए थे। उन्हें मनाकर कृष्ण मथुरा लाए तथा अपने बंधु वर्गों में बढ़ने वाले कलह को उन्होंने शांत किया (भागवत १०.५७)।
सफेद पुट्ठे वाली मुनिया

पारिस्थितिकी

सफ़ेद-पुट्ठे वाली मुनिया एक सामान्य आवासी नस्ल है जो दक्षिण एशिया से लेकर ताइवान के पूर्व में दक्षिणी चीन तक और दक्षिणपूर्वी एशिया के दक्षिण से सुमात्रा तक पाई जाती है; यह खुले वन्य प्रदेशों, हरे घास के मैदानों और झाड़ियों में दिखती है तथा कृषिक भूमि के उपभोग में पूर्णतया कुशल होती है। यह एक मिलनसार पक्षी है जो भोजन के लिए मुख्यतः बीजों पर निर्भर करता है, यह पेड़ों के नीचे उगी झाड़ झंखाड़ में समूह के रूप में या कभी-कभी अन्य पक्षियों, जैसे बड़े गले वाली बैबलर (पेलोर्नियम रयुफ़ीसेप्स), के साथ विचरण करते हैं। इनका घोंसला पेड़, झाडी या घास में स्थित एक बड़ा गुम्बदनुमा घास का ढांचा होता है जिसमें यह 3-8 सफ़ेद अंडे देती है।
यह अपनी विशाल श्रंखला के अंतर्गत एक सामान्य और प्रसिद्ध पक्षी है और इसलिए इसे आईयूसीएन (IUCN) द्वारा लुप्तप्राय प्रजाति के पक्षियों की श्रेणी में नहीं रखा गया है। वास्तव में, स्थानीय स्तर पर यह जुआर और इसके जैसे अन्य अनाजों के लिए विनाशकारी जंतु सिद्ध हो सकते हैं। यहां तक कि निकोबार द्वीपसमूह में पाई जाने वाली इनकी उप-प्रजाति भी अपने सीमित दायरे के अन्दर मानव सभ्यता के साथ ठीक से सामंजस्य स्थापित कर पाने में सक्षम होती है। फीके रंग की होने के कारण और पेड़ के नीचे उगी घनी झाड़ियों में रहने वाली एक अपेक्षाकृत एकांतप्रिय पक्षी होने के कारण, सफ़ेद-पुट्ठे वाली मुनिया उन स्थानों पर भी अनिवार्य रूप से अधिक विख्यात या दृष्टिगत नहीं होती जहां इनकी संख्या अधिक होती है।
साधना बोस

निजी जिन्दगी

वह केशव चन्द्र सेन, एक समाज सुधारक की पोती थी। उन्होने बाद में फिल्म डाय्र्क्टर मधु बोस से विवाह किय था।
करिश्मा कपूर

फ़िल्मी सफ़र

करिश्मा कपूर बॉलीवुड के सुप्रशिद्ध कपूर खानदान से सम्बन्ध रखती है। हम उने लोलो के नाम से भी जानते है, उहोने अपने फ़िल्मी सफर की शुरुआत वर्ष 1992 में आई फिल्म " प्रेम क़ैदी " से की। करिश्मा कपूर बॉलीवुड की सबसे खूबसूरत अदाकाराओं में से एक है , लाजवाब अभिनय और बेहतर नृत्य उनकी कुछ खासियतें है। अपने फ़िल्मी करियर के दौरान करिश्मा ने एक राष्ट्रीय फिल्म पुरस्कार व चार फिल्म फेयर पुरस्कार अर्जित किये।
रसोवशोषण

अवशोषण और अधिशोषण

अवशोषण अधिशोषण से अलग है। अवशोषण में एक पदार्थ समान रूप से एक ठोस या तरल के पूरे शरीर में वितरित हो जाता है। उदाहरण के लिये जल वाष्प निर्जल कैल्शियम क्लोराइड द्वारा अवशोषित रहे और सिलिका जेल से अधिशोषित रहे है। उसी प्रकार अमोनिया पानी मैं अवशोषित है और काठकोयला मैं अधिशोषित है। जब एक गरम कुठाली माहौल मैं ठंडा किया जाता है तब नमी की एक फिल्म इसकी सतह पर एकट होता है। ये अधिशोषिण का उदाहरण है जहाँ जल वाष्प कुठाली पर अधिशोषिण हुआ है। कोयला जब चीनी का रंगीन घुलाव के साथ मिश्रित होता है तब वह रंग अवशोष करता है और एक विरंजक के रूप में काम करता है।

रसोवशोषण

रसोवशोषण एक प्रकार का अधिशोषण है जिसमें सतह और अधिशोषक के बीच एक रासायनिक प्रतिक्रिया शामिल है। अधिशोषक के सतह पर नई रासायनिक आबंध उत्पन्न होते हैं। इसके उदाहरण है स्थूल घटना जो कि बहुत स्पष्ट हो सकता है, जंग की तरह है, और सूक्ष्म विषम कटैलिसीस के साथ जुड़े प्रभाव शामिल हैं। अधिशोषक और सब्सट्रेट सतह के बीच मजबूत इलेक्ट्रॉनिक के कारण नये रासायनिक आबंध उतपन्न होते है।
रसोवशोषण के विपरीत फिसिसोर्सोपशण है जिसमें अधिशोषक के रासायनिक जातियों पर प्रभाव नहीं पडता है। विशिष्टता के कारण, रसोवशोषण की प्रकृति काफी बदल सकता हैं, जो रासायनिक पहचान और सतह की संरचना पर निर्भर करता है।
रसोवशोषण अधिशोषण से इस प्रकार अलग है-
१>अधिशोषण उन तापमान पर ही हो सकता है जो अधिशोषक के क्वथनांक से कम है। इसके विपरीत रसोवशोषण किसी भि तापमान पर हो सकता है।
२>रसोवशोषण तापमान के साथ बडता है। अधिशोषण तापमान बडने से कम हो जाता है।
३>रसोवशोषण मैं अधिशोषण से कैई गुना ज्यादा गरमी उत्पन्न होती है।
४>रसोवशोषण अपरिवर्तनीय है जबकि अधिशोषण रद्द किये जा सकते है।

रसोवशोषण के उपयोग

विषम कटैलिसीस में रसोवशोषण का उपयोग होता है।
मोती

मोती या 'मुक्ता' एक कठोर पदार्थ है जो मुलायम ऊतकों वाले जीवों द्वारा पैदा किया जता है। रासायनिक रूप से मोती सूक्ष्म क्रिटलीय रूप में कैल्सियम कार्बोनेट है जो जीवों द्वारा संकेन्द्रीय स्तरों (concentric layers) में निक्षेप (डिपॉजिट) करके बनाया जाता है। आदर्श मोती उसे मानते हैं जो पूर्णतः गोल और चिकना हो, किन्तु अन्य आकार के मोती भी पाये जाते हैं। अच्छी गुणवत्ता वाले प्राकृतिक मोती प्राचीन काल से ही बहुत मूल्यवान रहे हैं। इनका रत्न के रूप में या सौन्दर्य प्रसाधन के रूप में उपयोग होता रहा है।

मोती की निर्माण प्रक्रिया

घोंघा नाम का एक जन्तु, जिसे मॉलस्क कहते हैं, अपने शरीर से निकलने वाले एक चिकने तरल पदार्थ द्वारा अपने घर का निर्माण करता है। घोंघे के घर को सीपी कहते हैं। इसके अन्दर वह अपने शत्रुओं से भी सुरक्षित रहता है। घोंघों की हजारों किस्में हैं और उनके शेल भी विभिन्न रंगों जैसे गुलाबी, लाल, पीले, नारंगी, भूरे तथा अन्य और भी रंगों के होते हैं तथा ये अति आकर्षक भी होते हैं। घोंघों की मोती बनाने वाली किस्म बाइवाल्वज कहलाती है इसमें से भी ओएस्टर घोंघा सर्वाधिक मोती बनाता है। मोती बनाना भी एक मजेदार प्रक्रिया है। वायु, जल व भोजन की आवश्यकता पूर्ति के लिए कभी-कभी घोंघे जब अपने शेल के द्वार खोलते हैं तो कुछ विजातीय पदार्थ जैसे रेत कण कीड़े-मकोड़े आदि उस खुले मुंह में प्रवेश कर जाते हैं। घोंघा अपनी त्वचा से निकलने वाले चिकने तरल पदार्थ द्वारा उस विजातीय पदार्थ पर परतें चढ़ाने लगता है।
भारत समेत अनेक देशों में मोतियों की माँग बढ़ती जा रही है, लेकिन दोहन और प्रदूषण से इनका उत्पादन घटता जा रहा है। अपनी घरेलू माँग को पूरा करने के लिए भारत अंतरराष्ट्रीय बाजार से हर साल मोतियों का बड़ी मात्रा में आयात करता है। मेरे देश की धरती , सोना उगले, उगले हीरे-मोती। वास्तव में हमारे देश में विशाल समुन्द्रिय तटों के साथ ढेरों सदानीरा नदियां, झरने और तालाब मौजूद है। इनमें मछली पालन अलावा हमारे बेरोजगार युवा एवं किसान अब मोती पालन कर अच्छा मुनाफा कमा सकते है।
शिवाड़

शिवाड़ राजस्थान राज्य के सवाई माधोपुर जिले की चौथ का बरवाड़ा तहसील में स्थित एक छोटा सा कस्बा है। इसी कस्बे में आस्थाधाम घुश्मेश्वर मंदिर स्थित है।
आसिफ़ शेख

आसिफ़ शेख भारतीय टेलिविजन और फिल्म अभिनेता है। उन्होंने सबसे पहले शुरुआत धारावाहिक हम लोग से की थी। उन्होंने मुकद्दर का बादशाह जैसे सहायक भूमिका से फ़िल्मों में शुरुआत की। उनकी मुख्य भूमिका वाली फिल्म 1991 में यारा दिलदारा भी आई थी। ये फिल्म संगीत निर्देशक जतिन-ललित की पहली फिल्म होने के साथ-साथ गीत "बिन तेरे सनम" के लिये जानी जाती है। हालांकि उन्हें मुख्य अभिनेता के रूप में सफलता नहीं मिली और उन्होने कई फ़िल्मों में सहायक भूमिकाएँ ही अदा की।
अन्य कुछ फिल्में जिसमें वो नजर आए:- करन अर्जुन (1995), औज़ार (1997), बंधन (1998), प्यार किया तो डरना क्या (1998), हसीना मान जायेगी (1999), कुंवारा (2000), जोड़ी नं॰ 1 (2001), दिल ने जिसे अपना कहा (2004) और शादी करके फँस गया यार (2006)। वर्तमान में वो हास्य टीवी कार्यक्रम भाभी जी घर पर है! के अपने किरदार विभूति नारायण मिश्रा के लिये प्रसिद्धि पाए हैं।
बुसरा अल शाम

इतिहास

सीरिया के इस शहर में रोमन साम्राज्य, बायज़ाइन्टाइन और मुस्लिम शासन के समय की ऐतिहासिक और सांस्कृतिक धरोहरें स्थित हैं सन् 634 ईस्वी में अरब मुस्लिमों ने रोमन शासकों को वोसरा की लड़ाई नामक लड़ाई में विजय प्राप्त की थी मुस्लिम सेना का नेतृत्व खालिद इब्न अल वालिद और रोमन सेना का नेतृत्व हरक्यूलस ने किया था। माना जाता है कि मुसलमानों के पवित्र शहर मक्का जाने वाले कारवाँओं (तीर्थयात्रियों) के लिए पुराने काल में बुसरा शहर एक मुख्य पड़ाव होता था। सीरिया के पुरातन धरोहर संग्रहलाय ने पुष्टि की थी कि इस धरोहर के कुछ हिस्से सरकारी और विद्रोही गुटों की सेनाओं के बीच हुई लड़ाई में ध्वस्त हो गए थे। इस प्राचीन शहर में रोमन थिएटर, शुरुआती ईसाई दौर की कुछ निशानियाँ और कुछ मस्जिदें मौजूद हैं। इस स्थान को 1980 में विश्व प्राचीन धरोहरों की सूची में शामिल किया गया था।
११६३ ईसा पूर्व

११६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।